《病不出门诗柬孙白轩毛芳谷范听庵三君》
清代·钱清履

闻道吴阊二月天，清明时节起新烟。塘桥绿水寻花柳，湖舫红镫醉管弦。

忆昨闲情曾玩赏，知君胜地更留连。自怜跂脚南窗下，空梦珠楼绮阁边。

作者简介：钱清履，字庆徵，号竹西，嘉善人。乾隆甲辰举人，历官湖北白河口同知。有《松风老屋诗稿》、《古芸楼诗钞》。